Predsjednički izbori u Hrvatskoj 2014.
Predsjednički izbori u Hrvatskoj 2014. su šesti po redu predsjednički izbori u Hrvatskoj. Održani su 28. decembra 2014. godine. Po izbornom zakonu ukoliko niti jedan kandidat u prvom krugu ne dobije potrebnu apsolutnu većinu, drugi krug održao bi se, poštujući zakonske rokove, 11. januara 2015. Aktualnom predsjedniku Republike Ivi Josipoviću petogodišnji mandat istječe 18. februara 2015, dok bi mandat novoizabranom predsjedniku započeo 19. februara 2015. Vlada Republike Hrvatske 20. novembra 2014. raspisala je izbore za Predsjednika Republike Hrvatske. Odluka je stupila na snagu 24. novembra 2014, kada je započeo teći 12-dnevni rok za prikupljanje prijedloga kandidata za predsjednika Republike. Za pravovaljanost kandidature, ista mora biti podržana potpisima najmanje 10.000 birača.